hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երեք մահափորձ և ոչ մի պատվիրատու. Վահագն Ալավերդցու դեմ կազմակերպված պայքար է մղվել | Forrights.am
Ըստ վերջին տվյալների, գտնվում են Վրաստանում: Իրավապահները Վրաստանի իշխանություններից պահանջել են նրանց արտահանձնումը, սակայն նրանց պահանջը չի կատարվել: Հանգուցյալ Ռաֆիկ Խաչատրյանը երևանցի էր, բնակվում էր 16-րդ թաղամասում: Ալավերդու մեր աղբյուրը հայտնում է, որ նա հանցաշխարհի ներկայացուցիչ Արման Կալուժսկու հոր ընկերն էր:
«Նա վաղուց լյարդի ցիրոզ ուներ և երիկամների խնդիրներ: Բայց նրան խաբել են, ասել են՝ քեզ փող կտանք, որ դու քո առողջական հարցերը լուծես, ու թողել, փախել են: Նա և փողից է զրկվել, և ընկել է կրակի մեջ: Պայմանավորված են եղել, որ նա էլ պետք է մյուսների հետ փախչի, բայց նրան թողել են բախտի քմահաճույքին»:
Թուֆենկյանի մոտ միջադեպը Վահագն Աբգարյանի դեմ իրականացված երրորդ մահափորձն էր: Գարիկ Մոսինյանը նրա ընկերներից, որոնց Ալավերդիում Վահագի թիկնապահ էին անվանում, երրորդ էր, որ սպանվեց: Առաջին պաշտոնապես հայտնի մահափորձը Ալավերդու Վահագի դեմ եղել է 2015 թվականին: Հունիսին Ալավերդին քաղաքապետ էր ընտրել, որոնց ժամանակ Ալավերդցի Վահագը իր խմբով աջակցել է քաղաքապետի թեկնածու Կարեն Փարեմուզյանին, որն էլ հաղթեց ընտրություններում:
Նա Սանահինի մեքենայացված գծային ուղեմասի պետն էր, անկուսակցական, որին սակայն առաջադրել էր ՀՀԿ-ն: Փարեմուզյանի հակառակորդը «Լալվար» քարի արտադրամասի տնօրեն Արթուր Աբգարյանն էր, որը պարտվեց: Հոկտեմբերի 11-ին Աբգարյանի զրահապատ «Համերի» ուղղությամբ կրակահերթ բացեց Ալավերդու բնակիչ Վարդան Անտոնյանը: Մեքենայի ապակիները մգեցված էին, և Անտոնյանը չէր նկատել, որ ղեկին ոչ թե Վահագն Աբգարյանն է, այլ նրա թիկնապահ Էդուարդ Պողոսյանը: Այդ անգամ ոչ ոք չտուժեց, իսկ Անտոնյանը, որը Արթուր Աբգարյանի ընկերներից էր, դատապարտվեց սպանության փորձի համար:
Դատարանում նա պատմեց, որ կրակել է, քանի որ Ալավերդցու թիկնապահները հարձակվել են իր վրա, պարբերաբար իրեն ահաբեկել են: Ի դեպ, «Թուֆենկյան» հյուրանոցի մոտ կատարված սպանության համար մեղադրվող անձանցից Արմեն Կարադավիդովը անցել է նաև «Համերի» գործով, սակայն այն ժամանակ դատավարական կարգավիճակ չի ստացել: Իսկ երկրորդ մեղադրյալը՝ Ալբերտ Բլբուլյանը քաղաքապետի պարտված թեկնածու Արթուր Աբգարյանի եղբոր՝ Տարոն Աբգարյանի մանկության ընկերն ու մերձավորն է:
Սա նշանակում է, որ եթե իրավապահները բարեխղճորեն բացահայտեին 2015 թվականի մահափորձը Վահագն Աբգարյանի դեմ, գտնեին պատվիրատուներին, հանցագործությունների շղթան հնարավոր կլիներ կանխել: Վահագն Աբգարյանի մայրը՝ Անահիտ Գևորգյանը վստահեցնում է, որ ևս մի մահափորձ է եղել որդու հանդեպ: «Դա «Համերի» դեպքից էլ առաջ էր, կրակել էին որդուս մեքենայի ուղղությամբ, բայց նա իրավապահներին չհայտնեց»,- ասում է նա:
2016 թվականի մայիսին նոր սպանություն եղավ: Մայիսի 19-ի լույս 20-ի գիշերը սպանվեցին 41-ամյա Վարդան Ավագյանը եւ 34-ամյա Էդուարդ Պողոսյանը: Ենթադրյալ մարդասպանը Արթուր Աբգարյանի թիմակից Վարդան Փիրուզյանն է, որը հետախուզման մեջ է: Փիրուզյանների շահերի պաշտպան Լուսինե Սահակյանը Վարդան Փիրուզյանի գործողությունները ներկայացնում է որպես անհրաժեշտ ինքնապաշտպանություն: Իսկ սպանվածների հարազատները պնդում էին, որ նրանց մոտ զենք չի եղել: Նկատենք, որ Էդուարդ Պողոսյանն ու Վարդան Ավագյանը սպանվել են մեջքից:
Վարդան Փիրուզյանին մեղադրանք է առաջադրված երկու կամ ավելի անձանց սպանության /քր. օր-ի 104-րդ հոդվածի 2-րդ մասի 1-ին կետ/ և ապօրինի զենք պահելը, կամ փոխադրելու /235-րդ հոդվածի 1-ին մաս/ համար: Ով է պատվիրատուն հարցը, սակայն, չդրվեց, ինչպես և Աբգարյանի դեմ մահափորձերի դեպքում:
Սպանությունների ու մահաձորձերի այս շղթան դիտարկելիս, ակնհայտ է, որ Ալավերդցի Վահագի դեմ գործող հզոր պատվիրատու կա, որը պարբերաբար մահափորձեր է կազմակերպում նրա դեմ, հանցագործներին օգնում է փախչել, միջոցներ չի խնայում նրա գլխին «փորձանքներ» սարքելու համար, այդ թվում ԱԱԾ գաղտնալսումների տեսքով: Վերջին այդպիսի «փորձանքի» արդյունքում Վահագն Աբգարյանին մեղադրեցին «Կատա» սուպերմարկետի մոտ 2017 թվականի հունիսի 13-ին տեղի ունեցած սպանության մեջ:
Ինչպես հայտնի է, այդ օրը 2016 թվականի մայիսին սպանված Էդուարդ Պողոսյանի ընկերը՝ Վլադիմիր Դավթյանը, կրակել է Վարդան Փիրուզյանի եղբոր՝ Կամո Փիրուզյանի վրա, իսկ սպանությունը պատվիրելու մեջ մեղադրեցին Վահագն Աբգարյանին: Նա մինչ օրս «Նուբարաշենի» բերդում է, Փիրուզյանների փաստաբանները վստահեցնում են, որ ԱԱԾ գաղտնալսումներում ապացույցներ կան ու հրապարակային երդվում են, որ Վահագն Աբգարյանը նստելու է: Նրա շահերի պաշտպանը խոստանում է, որ արդարացնելու է Ալավերդցուն: Դատական հաջորդ նիստը Ալավերդցու գործով, որի ժամանակ հետազոտվելու են ԱԱԾ գաղտնալսումները, սպասվում է նոյեմբերի 12-ին, Վանաձորի դատարանում:
Նախորդ նյութը«Ձեր հարցի մեջ անլրջություն կա լուսանկարչի և լրագրողի մասնագիտության նկատմամբ».լրագրողը՝ փաստաբանին
Հաջորդ նյութըՍպանված կուրսանտի գործով փորձագետներն «ինքնասպանության մասին» գրությունն ավելի շատ մեղադրյալի ձեռագրին են նմանեցնում
Դատավոր Բորիս Բախշյանն արդարացվեց
«Մենք երկու տարի է քարի հետ ենք խոսում»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.